Ηλίας Χατζηπαυλής

Ο Ηλίας Χατζηπαυλής (γεννήθηκε στις 24 Μαΐου 1949 στο Μικρολίμανο) είναι Έλληνας ιστιοπλόος. Κέρδισε ένα ασημένιο μετάλλιο στη κατηγορία Φιν στους Θερινούς Ολυμπιακούς Αγώνες του 1972 στο Μόναχο. Συμμετείχε σε τέσσερις Ολυμπιάδες από το 1972 έως το 1988, αυτούς του 1972, 1980, 1984 και 1988. Το 1980, 1984 και 1988 τερμάτισε 10ος, 6ος και 12ος αντίστοιχα.

Ξεκίνησε το 1965 με την κωπηλασία στον ΝΑΣ για να περάσει στην ιστιοπλοΐα και στην κατηγορία Φιν. Το 1969 πήρε μεταγραφή στον Ολυμπιακό και ήταν πρωταθλητής Ελλάδος στα Φιν για πρώτη φορά το 1970 και την ίδια χρονιά εκπροσώπησε τα ελληνικά χρώματα στο Βαλκανικό πρωτάθλημα. Ήταν σημαιοφόρος της ελληνικής ολυμπιακής ομάδας στην τελετή έναρξης των Ολυμπιακών αγώνων της Μόσχας το 1980.

Εκτός τα ολυμπιακά του μετάλλια ήταν επίσης 3ος στο Ευρωπαϊκό του 1974 στα Φιν, 3ος στο Παγκόσμιο του 1981 στην κατηγορία Σταρ, σε Μεσογειακούς αγώνες έχει ένα χάλκινο και δύο ασημένια μετάλλια στα Φιν.

Παραπομπές

Εξωτερικοί σύνδεσμοι 
 

Ολυμπιονίκες της ιστιοπλοΐας
Έλληνες αθλητές της ιστιοπλοΐας
Έλληνες αθλητές της κωπηλασίας
Έλληνες Ολυμπιονίκες